Source: http://www.obfztrencin.sk/spravy/uradna-sprava-c-9-5
Timestamp: 2018-07-20 16:41:47+00:00
Document Index: 7554965

Matched Legal Cases: ['čl. 49', 'čl. 49', 'čl. 49', 'čl. 49', 'čl. 49', 'čl. 63']

Úradná správa OdK č. 9 | Futbalnet - všetky góly v jednej sieti
Úradná správa č. 9. OdK ObFZ Trenčín zo dňa 3.7. 2018
OdK ObFZ Trenčín ako príslušný odvolací orgán na svojom zasadnutí dňa 14.6. 2018 v Trenčíne , 26.6. 2018 na Myjave, prerokovala odvolanie FK TJ Družstevník Očkov voči rozhodnutiu DK ObFZ Trenčín v US č. 27 - U 216 zo dňa 17.5. 2018 v ktorom DK rozhodla podľa DP čl. 49 1/e, 2/e udeliť nepodmienečný trest výkonu športu v trvaní 12 mesiacov hráčovi Mariánovi Ščepkovi a pokutu 50 EUR za napadnutie delegovanej osoby.
OdK po vzhliadnutí vide záznamu zo stretnutia, ktoré doručil FK Veľké Bierovce - Opatovce, osobným vypočutím delegovaných osôb, zástupcov zainteresovaných klubov, kapitánov družstiev a priložených písomných materiálov zo stretnutia dospela k nasledujúcemu rozhodnutiu:
OdK ruší rozhodnutie DK v US č. 27 - U 216 zo dňa 17.5. 2018 podľa DP čl. 49 1/e, 2/e v ktorom bol hráč Marián Ščepko nepodmienečne potrestaný výkonom športu na dobu 12 mesiacov od 18.5.2018.
OdK rozhodla podľa DP čl. 49 1/d, 2/d udeliť hráčovi Mariánovi Ščepkovi nepodmienečný trest pozastavenia výkonu športu na dobu 3 mesiace od 18.5. 2018 do 10.8. 2018 a pokutu 50 EUR za napadnutie delegovanej osoby.
OdK sa nestotožnila s rozhodnutím DK, ktorá hráča potrestala podľa DP čl. 49 1/e, 2/e . DK prihliadla len k popisu priestupku od asistenta 1, ktorý bol napadnutý. Nebrala do úvahy vyjadrenia rozhodcu a delegáta stretnutia, ktoré boli odlišné od asistenta, ktorý svoje vyjadrenie k incidentu zaslal cez ISSD oneskorene a v úplne odlišnom znení ako uviedol do Zápisu o stretnutí. Video záznam zo stretnutia, osobné vyjadrenia delegovaných osôb k incidentu potvrdili, že napadnutie delegovanej osoby vykonané spôsobom, ktoré nie je považované za násilie sa trestá podľa DP čl. 49 1/d, 2/d.
OdK rozhodla odstúpiť asistenta rozhodcu Ľubomíra Veseláka na doriešenie na Komisiu rozhodcov z dôvodu porušenia DP čl. 63 1/a, 2/a v ktorom sa asistent dopustil administratívneho pochybenia nesprávnym uvedeným údajov o incidente voči nemu po skončení stretnutia, ktoré zaslal cez systém ISSD oneskorene a v úplne odlišnom znení ako uviedol do Zápisu o stretnutí, čo malo značný vplyv na rozhodnutie DK.
Rokovací poplatok OdK 10 Eur zaplatí FK Družstevník Očkov v mesačnej zbernej faktúre.